OpenLLM-France/wikimedia huggingface dataset:
# Federico Errázuriz Zañartu

Federico Errázuriz Zañartu (Santiago, Txile, 1825eko apirilaren 25a - 1877ko uztailaren 20a) politikaria izan zen, txiletarra, familiaz euskaldun jatorrikoa. Txileko lehendakari izan zen.
Liberala zen, eta 1851. urteko matxinadan hartu zuen parte (Motín de Urriola). Haren ondorioz, Perura jo behar izan zuen ihesi. José Joaquín Pérezen garaian ministro izan zen, eta, 1871. urtean, liberalak eta kontserbadoreak elkartu ondoren, Txileko lehendakari hautatu zuten. Karguan egon zen garaian (1871-1876), lehendakariaren ahalmenak murriztu zituen, bide eman zien parlamentuan talde politiko txikiei eta hezkuntza laikoa antolatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1326
* Multimedia: Federico Errazuriz Zañartu / Q1326
# Federico Errázuriz Echaurren

Federico Errázuriz Echaurren (Santiago, Txile, 1850eko azaroaren 16a - Valparaiso, Txile, 1901eko uztailaren 12a) politikaria izan zen. Federico Errázuriz Zañarturen semea zen. Gerra eta Itsas Armadako ministro izendatu zuten 1890ean. Handik urtebetera, Balmaceda lehendakaria kargutik kendu zuen estatu-kolpe batean. Errepublikako lehendakaria izan zen 1896tik 1901era. Arazo larriak izan ziren Txile eta Argentinaren artean, eta modu baketsuan konpondu zituen, Argentinako presidente Julio A. Rocarekin batera: Magallanes Itsasarteko Besarkada deitu zioten 1899an Punta Arenasen bi gobernuburuak bildu zituen topaketari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1319
* Multimedia: Federico Errázuriz Echaurren / Q1319
# Federico Gamboa

    Beste esanahi batzuen berri izateko, ikus: «Federico Gamboa (atleta)»
Federico Gamboa Iglesias (Mexiko Hiria, 1864ko abenduaren 22a - Mexiko Hiria, 1939ko abuztuaren 15a) Mexikoko idazle eta diplomatikoa izan zen. Mexikoko Naturalismoaren ordezkari nagusietako bat izan da. Ganboak eleberriak, antzerki piezak, egunkari eta aldizkarietarako artikuluak eta autobiografia bat idatzi zituen 28 urte zituela. Urte askotan zehar bere bidaien, bizipenen eta pentsamenduen oharrak hartu zituen, gero bost egunkari gisa argitaratu zituenak. Hil osteko bere egunkarietako beste bi liburuki argitaratu zituzten.

## Kanpo estekak

* Datuak: Q4487
* Multimedia: Federico Gamboa / Q4487
# Federico Colonna

Federico Colonna (Fucechio, 1972ko abuztuaren 17a), Italiako txirrindulari ohia da.

## Palmaresa

1993
* Porto Zirkuitua
1994
* Murtziako Itzuliko etapa bat
* Gaztela eta Leongo Itzuliko etapa bat
* Herald Sun Tourreko etapa bat
1995
* Alcobendasko Klasika
* Gaztela eta Leongo Itzuliko hiru etapa
* Dunkerqueko Lau Egunetako etapa bat
1996
* Manacor Saria
* Sartheko Zirkuituko etapa bat
* Herbehereetako Itzuliko etapa bat
* Poloniako Itzuliko etapa bat
* DuPont Tourreko etapa bat
* 3. Paris-Camemberten
* 5. Almeriako Klasikan
1998
* Valentziako Erkidegoko Itzuliko etapa bat
2001
* Langkawiko Tourreko etapa bat

## Kanpo estekak

* Federico Colonna - ProCyclingStats
* Datuak: Q2007111
# Fortunata

Fortunata 2017ko Sergio Castellitto italiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Fortunata bakarrik ari da haurra hazten, senar bortitzarengandik banandu ondoren. Etengabeko borrokan bizi da, etxe batetik bestera, ile apaintzaile lanak egiten. Amets bat du: ile apaindegi bat zabaltzea, askatasuna eta zoriona lortzeko. Lasterketa horretan lagun du 8 urteko alaba Barbara. Amorrua listua botatzen adierazten du haurrak. Fortunatak lagun bat du: Chicano. Drogazale ohia da, gaitz bipolarra du, eta beti amildegiaren ertzean dago. Patrizio psikoterapeutak lagunduko dio Fortunatari gordeak dituen traumak azalarazten eta aurrera egiten.

## Aktoreak

* Jasmine Trinca : Fortunata.
* Stefano Accorsi : Stefano
* Alessandro Borghi : Paolo
* Edoardo Pesce : Franco
* Nicole Centanni : Barbara
* Hanna Schygulla : Agata

## Erreferentziak

* ↑ «Film Sinopsia» Berria 2018-05-03 CC BY-SA 4.0 lizentziapean.
* ↑ (Italieraz) Biserni, Federico. (2017-5-12). «Jasmine Trinca è 'Fortunata'. Con Stefano Accorsi nel nuovo film di Castellitto» La Repubblica.

## Kanpo estekak

* Datuak: Q29391273
# Fortunata y Jacinta

Fortunata y Jacinta (Fortunata eta Jacinta) Benito Pérez Galdós idazle espainiarraren lana nagusietariko bat da. Eleberria lau liburukitan 1887ko urtarria eta ekaina artean plazaratu zuen. Egileak berak XIX. mendeko bigarren erdiko Madrilgo gizartea deskribatzen duten Espainiar eleberri garaikideak eleberrien zikloan kokatu zuen lan hau. XIX. mendeko bigarren mendeko Madrilen kokatua, patu tragiko batek elkartuak izango diren gizarte-jatorri ezberdineko bi emakumeren bizitza gurutzatuak kontatzen ditu.

## Garrantzia

Kritika literarioaren gehiengoaren iritziaren arabera, Pérez Galdósen eleberririk onena da, eta Leopoldo Alasen La Regenta eleberriarekin batera, Espainiako errealismo literarioaren eta XIX. mendeko eleberri espainiarraren adierazgarrienetako bat.

## Argumentua

XIX. mendearen erdialdeko Madrilen girotua, Lehen Errepublikaren erorketarekin eta 1874ko Espainiako Borboien berrezarkuntzarekin, eleberri koral honek bere garaiko gizartearen koadro bat marrazten du. Bertatik aristokratak, elizgizonak, bankariak, burgesia merkataria, klase herrikoiak... irudikatzen dituzten pertsonaia erreal eta fikziozkoak igarotzen dira. Gizarteko gorabeherak pertsonaien bidez azaltzen ditu.
Argumentuaren ardatza maitasun-gatazka bat da: Fortunata, behe-mailako emakumea jauntxo burges batekin maiteminduko da, Juanito Santa Cruzekin: Santa Cruzek gaztea liluratu egingo du, baina Jacinta merkatarien familia aberatseko burgesarekin ezkonduko da. Hirukotearen amodiozko zorigaitzekin batera, Maximiliano Rubinek – Juanitoren antitesia eta Fortunatarekin ezkonduko den gizona- Fortunata eta Jacinta eleberriak beste historio asko biltzen ditu, eleberrien eleberria izanik.

## Bertsioak

Eleberria Ricardo López Arandak antzerkira egokitu zuen 1969an, eta Angelino Fonsek zinemara eraman zuen 1970ean. Hamar urte geroago, Espainiako Telebistak Mario Camus zuzendariaren egokitzapen bat egin zuen telebistarako.

## Erreferentziak

* ↑ Ortiz-Armengol, Pedro (2000). Vida de Galdós. Bartzelona: Crítica. ISBN 8484320731, 236.or.
* ↑ http://www1.euskadi.net/harluxet/
* ↑ https://www.estandarte.com/noticias/libros/novela/fortunata-y-jacinta-la-novela-de-benito-perez-galdos_4356.html

## Kanpo estekak

* (Gaztelaniaz):Eleberriaren jatorrizko testu osoa.
* (Gaztelaniaz):Doako audioliburua Librivox webgunean.
* (Gaztelaniaz):1887ko edizio faksimila.
* (Gaztelaniaz):Laburpena Youtuben.
* Datuak: Q3815979
* Multimedia: Fortunata y Jacinta / Q3815979
# Fortunago

Fortunago Italiako udalerri bat da. Paviako probintzian kokatuta dago, Lombardia eskualdean. 365 biztanle ditu, 17,83 kilometro koadroko azaleran banatuta.

## Mugakideak

Fortunagok honako udalerri hauekin egiten du muga:
Borgo Priolo Borgoratto Mormorolo Montesegale Val di Nizza Colli Verdi $^{(en)}$

## Kanpo estekak

* Datuak: Q39197
* Multimedia: Fortunago / Q39197
# Fortune Plaza

Fortune Plaza Txinako Herri Errepublikako hainbat hirietako eraikinen izena izan daiteke:
* Fortune Plaza, Txinako Herri Errepublikako Beijing udalerriko hiru bulego etxe orratzen multzoa.
* Fortune Plaza, Txinako Herri Errepublikako Ürümqi hiriko eraikina.
* Fortune Plaza, Panamako Panama Hiriko bulego eraikina.
* Fortune Plaza, Ekuadorko Quitoko bulego eraikina.
# Fortunato Agirre

Fortunato Agirre Lukin (Arellano, Lizarrerria, Nafarroa Garaia, 1893ko uztailaren 12a - Iruñea, Nafarroa Garaia, 1936ko irailaren 29a) politikari jeltzalea izan zen, eta Lizarrako alkate 1931tik 1936an matxinatu eskuindar kolpistek atzeman eta erail zuten arte.

## Bizitza

Osasuna futbol taldeko sortzaileetako bat, Lizarra ikastolaren bultzatzailea eta Napar Buru Batzarreko kidea izan zen, Jose Agerre haren buru zela. 1931an, Espainiako Bigarren Errepublika aldarrikatua izan ondoren, Lizarrako zinegotzi eta alkate hautatu zuten. Herriak maitatua, aho batez izendatu zuten alkate, hala gehiengo eskuindarrak nola gutxiengo ezkertiarrak. Alkate gisa, 1931ko Lizarrako Estatutua prestatzeko bilera antolatu zuen.
Espainiako Gerra Zibila piztu zuen altxamendua gertatu baino lehenagoko hilabeteetan, Agirrek bazuen Emilio Mola Nafarroa Garaiko Gobernadore Militarraren asmoen berri: Molak Irantzuko monasterioan armak zituen ezkutatuta eta bilerak egiten ziren Errepublikaren aurka konspirazioa antolatzeko. Agirrek jakin zuen 1936ko uztailaren 16an Molak Iratxeko monasterioan Domingo Batet jeneralarekin elkarrizketa egin zuela. Mola konspiratzaileen aldekoa ote zen jakin nahi zuen Batetek, eta asmo horiekin zer ikustekorik ez zuela zin egiteko eskatu zion Molari. Agirre telefonoz horretaz mintzatu zen Casares Quiroga Espainiako gobernuburuarekin, baina horrek ezer ez egiteko agindu zion.
Nafarroan altxamendua gertatzean, Lizarratik alde egin zuen Agurainera, leku lasaiagoa izan eta hor inork identifikatuko ez zuelakoan. Aldiz, Donibane plazan eserita zegoela, Erreketeen kamioi bat pasa eta ezagutu egin zuten. Berehala joan zitzaizkion harrapatzera, eta bozkario batean eraman zuten atzemandakoa nor zen ezagututa. 72 egunez preso izan ondoren, 1936ko irailaren 29an erail zuten, Taxoaren, garondoan bi tiro jota, eta ezkutuan lurperatu zuten. Emaztea haurdun zuen, bi alaba bikiren esperoan; aita hil eta 34 egunera jaioko ziren Mirentxu eta Mikele Agirre.

## 79 urte geroago, Lizarrako alkate euskaldun eta eusko abertzalea

Lizarrak ez zuen berriz alkate euskaldun eta eusko abertzalerik izango 2015eraino: Koldo Leoz. Alkate agintea hartzean, Fortunato Agirre izan zuen gogoan, Fortunatoren alaba bikiak eta bilobak aurrean zituela.

## Ikus, gainera

* Espainiako Gerra Zibila Euskal Herrian

## Erreferentziak

* ↑ (Gaztelaniaz) Ainhoa AROZAMENA AYALA: «Fortunato Aguirre Luquin», Auñamendi Eusko Entziklopedia.
* ↑ Kristina BERASAIN: «Makila bihurtu da haria», Berria, 2015-06-14.
* Datuak: Q6745609
# Fortuna Sittard estadioa

Fortuna Sittard estadioa, Herbehereetako Sittard udalerrian dagoen futbol estadio bat da. Fortuna Sittard taldearen jokalekua da.
1999ko azaroaren 14an inauguratu zen eta 12.500 lagunentzako edukiera du.
* Datuak: Q1569222
* Multimedia: Fortuna Sittard Stadion / Q1569222
# Fortune (aldizkaria)

Fortune estatubatuar negozio-hilabetekaria da, Time Inc. argitaletxeak argitaratzen duena. Henry Lucek sortu zuen 1930ean, eta argitalpen-negozioa — Time, Life, Fortune eta Sports Illustrated — Time Warner bihurtu zen. Ondoren, AOL hazi egin zen 2000. urtean Time Warner erosi zuenean, Time Warner munduko komunikabide-talde handiena zenean. Fortuneren lehiakide nagusiak Estatu Batuetako negozio-aldizkarien kategorian Forbes eta Bloomberg Businessweek dira. Aldizkaria bereziki ezaguna da irabazien araberako konpainien urteko zerrendagatik. CNNMoney.com Fortuneren webgunea da, baita Money izeneko beste aldizkari bat ere.

## Zerrendak

* Fortune 500
* Fortune 1000
* Fortune Global 500
* Fortune India 500
* 40 under 40
* Fortune Most Powerful Women Entrepreneurs

## Erreferentziak

* ↑ (Ingelesez) AOL Eats Time Warner. .

## Kanpo estekak

* Datuak: Q372989
* Multimedia: Fortune (magazine) / Q372989
# Fortuyn (1722)

Fortuyn (Fortuin ere idatzia) Ekialdeko Indietako Herbeheretar Konpainiako Amsterdamgo Ganberaren jabetzako itsasontzi bat zen (nederlanderaz: Vereenigde Oostindische Compagnie, normalean VOC laburtua) 1723an bere lehen bidaian galdu zen. 1723ko irailaren 27an Herbehereetako Texeletik Bataviarantz abiatu zen. Ontzia 1724ko urtarrilaren 2an iritsi zen Esperantza Oneko lurmuturraera, eta urtarrilaren 18an jarraitu zuen bidaia. Fortuyn ez zen inoiz gehiago ikusi eta bere patua espekulazio kontua da.
Gutxi gorabehera 800 tonakoa zen 280 tona garraiatzeko ahalmenarekin eta 44 m luzea. Bere lehen bidaian Pieter Westrik-ek agindu zuen eta 225 gizoneko eskifaia zuen.

## Kokapena

Urteko sasoi hartan VOC ontziak Hegoaldeko Lurra (Australia) ikustera joan behar ez baziren ere, baliteke nahi gabe ekialdera urrunegi ibili eta Mendebaldeko Australiako kostaldetik hondatzea. Zeewijk ontztik (1727an) eta HMS Beagle itsasontzitik (1840an) bizirik atera zirenek Houtman Abrolhos-en ikusitako hondakinak, Fortuynekoa izan zitekeen, edo bestela Ridderschap van Holland itsasontzikoak, 1694an desagertu zena, edo gutxiago 1726an desagertutako Aagtekerke itsasontzikoak.
Australiako Naufragioen Datu Base Nazionalak itsasontzia "baliteke Cocos uhartetik gertu hondatua" izatea erregistratzen du.

## Erreferentziak

* ↑ «The Dutch East India Company's shipping between the Netherlands and Asia 1595-1795» huygens.knaw.nl (Huygens ING) 2 February 2015.
* ↑ Lost VOC Ships at VOC Historical Society. .
* ↑ VOC Shipwrecks - Fortuin. .
* ↑ «The Dutch East India Company's shipping between the Netherlands and Asia 1595-1795» huygens.knaw.nl (Huygens ING) 2 February 2015."The Dutch East India Company's shipping between the Netherlands and Asia 1595-1795". huygens.knaw.nl. Huygens ING. 2 February 2015. Retrieved 1 February 2020.
* ↑ National Shipwrecks database - Fortuyn. .

## Kanpo estekak

* Datuak: Q2025855
# Fortuna de Minas

Fortuna de Minas Brasilgo udalerri bat da, Minas Gerais estatuan kokatua. 3.093 biztanle ditu 198,709 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791141
* Multimedia: Fortuna de Minas / Q1791141
# Eutropio (Ekialdeko Erromatar Inperioko ofiziala)

Eutropio (latinez: Eutropius; 399an hila), Ekialdeko Erromatar Inperioko funtzionario bat izan zen.

## Biografia

Bere karrera, Teodosio I.a Handia erromatar enperadorearen jauregian eunuko bezala hasi zuen. Teodosio 395ean hil ondoren, arrakastaz konpondu zuen enperadore berria zen Arkadioren ezkontza Eudoxiarekin, Arkadioren ministro nagusia zen Rufinoren saiakera bat oztopatuz, non ministroak, enperadore gazte eta ahula, bere alabarekin ezkondu nahi zuen. Urte horretan Rufino hila izan ondoren, Eutropiok, garrantzi gehiago hartu zuen gorte inperialean, eta laster bihurtu zen Arkadioren hurbileneko aholkularia. Bere igoera, hunoen 398ko inbasio baten porrotak mesedetu zuen. Hurrengo urtean, kontsul izendatua izan zen lehen eunukoa izan zen. Gaïnasen etsaitasuna lortu zuen, inperioko armadako mertzenario godoen buruzagia, baita Eudoxia enperatrizarena ere. Botere handiko bi pertsona hauek, Eutropioren erorketa lortu zuten hau kontsul izendatua izan zen urte berean.
Eutropio erori ondoren, San Joan Krisostomoren erreguek, bizirik mantendu zuten denbora batez, baina urtea amaitu aurretik exekutatua izan zen. Kontsul kargurako bere igoeran, Eutropiok, jendilajearen etsaitasuna lortu zuen, zuen krudeltasun eta gutizia ospeagatik. Beharbada, zerikusirik izango zuen karguan bere aurrekoa izan zen Rufinoren hilketan.
* Datuak: Q371999
# Eutropis

Eutropis Scincidae familiako narrasti genero bat da. Asian aurki daitezke.

## Espezieak

* Eutropis andamanensis (Smith, 1935)
* Eutropis beddomii (Jerdon, 1870)
* Eutropis bibronii (Gray, 1839)
* Eutropis bontocensis (Taylor, 1923)
* Eutropis carinata (Schneider, 1801)
* Eutropis chapaensis (Bourret, 1937)
* Eutropis clivicola (Inger, Shaffer, Koshy & Bakde, 1984)
* Eutropis cumingi (Brown & Alcala, 1980)
* Eutropis darevskii (Bobrov, 1992)
* Eutropis dissimilis (Hallowell, 1857)
* Eutropis englei (Taylor, 1925)
* Eutropis floweri (Taylor, 1950)
* Eutropis gansi (Das, 1991)
* Eutropis grandis Howard, Gillespie, Riyanto & Iskandar, 2007
* Eutropis indeprensa (Brown & Alcala, 1980)
* Eutropis innotata (Blanford, 1870)
* Eutropis longicaudata (Hallowell, 1857)
* Eutropis macrophthalma (Mausfeld & Böhme, 2002)
* Eutropis macularia (Blyth, 1853)
* Eutropis madaraszi (Méhely, 1897)
* Eutropis multicarinata (Gray, 1845)
* Eutropis multifasciata (Kuhl, 1820)
* Eutropis nagarjuni (Sharma, 1969)
* Eutropis novemcarinata (Anderson, 1871)
* Eutropis quadratilobus (Bauer & Günther, 1992)
* Eutropis quadricarinata (Boulenger, 1887)
* Eutropis rudis (Boulenger, 1887)
* Eutropis rugifera (Stoliczka, 1870)
* Eutropis tammanna Das, De Silva & Austin, 2008
* Eutropis trivittata (Hardwicke & Gray, 1827)
* Eutropis tytleri (Tytler, 1868)

## Kanpo estekak

* Datuak: Q1766527
* Multimedia: Eutropis / Q1766527
* Espezieak: Eutropis
# Eutropio

Eutropio izenez historiako pertsonaia ezberdinak biltzen dira:
* Eutropio, Ekialdeko Erromatar Inperioko ofiziala;
* Eutropio, IV. mendeko latinezko historialari pagano bat;
* Eutropio Orangekoa, eliza katolikoaren santu bat;
* Eutropio Saintesekoa, eliza katolikoaren santu bat.
# Eutropio (historialaria)

Eutropio Antzinako Erromako historialari pagano bat izan zen, IV. mendeko azken erdikoa. Magister memoriae edo idazkari lana bete zuen Konstantinoplan eta Juliano enperadorea lagundu zuen pertsiarren aurkako espedizioan (361-363). Breviarium historiae Romanae idatzi zuen hamar liburukietan, non Erromako historia kontatzen den hiriaren sorreratik Valenteren agintera arte (364-378).
* Datuak: Q314694
* Multimedia: Eutropius (historian) / Q314694
# Frades de la Sierra

Frades de la Sierra Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 230 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q609783
* Multimedia: Frades de la Sierra / Q609783
# Fraga (Huesca)

Fraga Huescako hegoekialdean dagoen udalerria da, Aragoiko hamargarren populatuena dena. Bajo Cinca izeneko eskualdean dago. 13.284 biztanle zituen 2005ean.

## Hizkuntzak

Kulturalki Sartaldeko Zerrendan edo "La Franja"n dago. Hau da, katalunieraren lurraldean dago sartuta eta bertako herri nagusia da. Izan ere, fragatí izeneko dialekto katalana egiten dute biztanleek.

## Historia

1134. urtean, udalerri horretan Fragako gudua jazo zen.

## Kanpo estekak

* Fragako Udal webgunea (Gaztelaniaz)
* Datuak: Q904212
* Multimedia: Fraga / Q904212
# Fraga

Fraga hurrengo gauzak izan daitezke:

## Pertsonak

* Manuel Fraga politikari espainiarra.

## Lekuak

* Fraga, Huescako udalerria.
* Fraga, Argentinako udalerria, San Luisko probintzian.
# Fracture (2007ko filma)

Fracture (euskaraz Hausdura), 2007ko Gregory Hoblit estatubatuarrak zuzendutako thriller film bat da. Anthony Hopkins, Ryan Gosling, David Strathairn, Rosamund Pike, Embeth Davidtz, Billy Burke, Cliff Curtis, Fiona Shaw eta Bob Gunton aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Willy Beachum (Ryan Gosling) bere ibilbide profesionalean hasi berri den fiskal gazte handigura bat da. Bestalde, Ted Crawford (Anthony Hopkins) ingeniari adinduak Jennifer (Embeth Davidtz) emaztea odol hotzean tirokatu du. Patuaren ondorioz bi gizonek epaiketa batean elkarri aurre egin beharko diote. Crawford gizasemea burutu duen krimena bezain konplexua eta ustekabekoa dela erakutsiko du, hortaz, Willyren akusazioak bere etorkizun profesionala bezala galbidean jarriko ditu.

## Aktoreak

* Anthony Hopkins: Theodore "Ted" Crawford
* Ryan Gosling: William "Willy" Beachum
* David Strathairn: Joe Lobruto, barrutiko fiskala
* Rosamund Pike: Nikki Gardner
* Embeth Davidtz: Jennifer Crawford
* Billy Burke: Rob Nunally tenientea
* Cliff Curtis: Flores detektibea
* Fiona Shaw: Robinson epailea
* Bob Gunton: Frank Gardner epailea
* Josh Stamberg: Norman Foster
* Xander Berkeley: Moran epailea
* Zoe Kazan: Mona
* Alla Korot: Errusiar itzultzailea

## Kanpo loturak

* IMDBko fitxa irakurgai (Ingelesez)
# Fraddon

Fraddon, Ingalaterrako Kornualles konderriko herri bat da.

## Kanpo estekak

* Datuak: Q5477610
* Multimedia: Fraddon / Q5477610
# Frades

Frades Galiziako A Coruña probintziako Ordesko eskualdea kokatzen den udalerria da.

## Parrokiak

| Abellá (Santo Estevo) Aiazo (San Pedro) Añá (Santa María) Céltigos (San Xulián) Frades (San Martiño) Gafoi (Santa Mariña) | Galegos (San Martiño) Ledoira (San Martiño) Mesos (San Salvador) Moar (Santaia) Papucín (Santa María) Vitre (San Xoán) |

## Iruditegia

* Gafoi parrokiako Ponte Carreirako errepide nagusia
* Herriko emakumearen omenezko estatua, Gafoi parrokia
* Aurreko estatuaren zertzelada

## Kanpo estekak

* Datuak: Q1616172
* Multimedia: Frades / Q1616172
# Fragagnano

Fragagnano Italiako udalerri bat da. Tarentoko probintzian kokatuta dago, Apulia eskualdean. 4.950 biztanle ditu, 22,41 kilometro koadroko azaleran banatuta.

## Mugakideak

Fragagnanok honako udalerri hauekin egiten du muga:
Carosino Grottaglie Monteparano Sava Lizzano San Marzano di San Giuseppe Tarento

## Kanpo estekak

* Datuak: Q52012
* Multimedia: Fragagnano / Q52012
# Frackville (Pennsylvania)

Frackville Pennsylvaniako borough bat da. Schuylkill konderrian kokatua dago. 2010ean 3.805 biztanle zituen, 1,54 kilometro koadrotan banatuta.

## Ikus, gainera

* Schuylkill konderria

## Kanpo estekak

* Datuak: Q1131378
* Multimedia: Frackville, Pennsylvania / Q1131378
# Fraconalto

Fraconalto Italiako udalerri bat da. Alessandriako probintzian kokatuta dago, Piemonte eskualdean. 302 biztanle ditu, 17,62 kilometro koadroko azaleran banatuta.

## Mugakideak

Fraconaltok honako udalerri hauekin egiten du muga:
Busalla Campomorone Mignanego Voltaggio Ronco Scrivia

## Kanpo estekak

* Datuak: Q17356
* Multimedia: Fraconalto / Q17356
# Fraddam

Fraddam, kornubieraz: Fradam, Ingalaterrako Kornualles konderriko herri bat da.

## Kanpo estekak

* Datuak: Q5477611
* Multimedia: Fraddam / Q5477611
# Fontainebleau kantonamendua

Fontainebleau kantonamendua Frantziako kantonamendu bat da. Sena eta Marne departamenduan dago, Île-de-France eskualdean. Guztira 34 udalerri ditu eta Fontainebleau da bere hiriburua.

## Kanpo estekak

* Datuak: Q766001
# Fontainebleau Resort Las Vegas

Fontainebleau Resort Las Vegas, Ameriketako Estatu Batuetako Las Vegas hirian eraikitzen ari den erabilera anitzeko etxe orratz bat da. Guztira 224 metro eta 63 solairu dauzka eta 2010ean amaitzea espero da.
Fontainebleau Resorts, LLC enpresak kudeatuko du.

## Krisialdia

2008an Ameriketako Estatu Batuetan hasitako krisialdi ekonomikoak eraginda, dorrearen eraikuntza bertan behera geratu zen. 2009an Miamin egindako enkatean, eraikina 156 milioi dolarrengatik erosi zuen Carl Icahn enpresariak. Dena den, etxe orratza amaitzeko 1.000 milioi dolar behar direla eta, oraindik eraikina amaitzeko lanak hasi gabe zeuden 2010ean.

## Eraikuntza

* 2007ko uztaila.
* 2008ko urria.
* 2008ko urria.
* 2008ko urria.

## Ikus, gainera

* Ameriketako Estatu Batuetako eraikinik garaienen zerrenda

## Errereferentziak

* ↑ http://www.lasvegassun.com/news/2009/nov/23/carl-icahn-offers-136-million-fontainebleau/ Las Vegas Sun egunkariko albistea.

## Kanpo estekak

* (Ingelesez) Egitasmoaren webgune ofiziala.
* Datuak: Q278380
* Multimedia: Fontainebleau Las Vegas / Q278380
# Faetano

Faetano, San Marinoko castelli edo udalerrietariko bat da. Sanmarinotar Montegiardino, Fiorentino, Borgo Maggiore eta Domagnano eta italiar Coriano, Montescudo eta Sassofeltrio udalerriak ditu mugakideak.

## Auzoak

* Cà Chiavello, Calligaria, Corianino, Monte Pulito

## Kanpo estekak

* Datuak: Q206356
* Multimedia: Faetano / Q206356
# Faetusa

Faetusa (dizdiratsua), greziar mitologiako pertsonaia bat da. Ninfa bat, Neeraren alaba, honek Helios eguzki jainkoaren izandako harremanaren ondorio. Homeroren Odisearen arabera, Odiseo Trinazia uhartera iritsi zen, non, Faetusak, bere ahizpa Lanpeziarekin batera, bere aita Heliosi sagaraturiko artaldeak zaintzen zituen.
Ovidioren Metamorfosiak izeneko lanean, Faetusa, Faetonen arrebetako bat zela esaten da. Honen gorpu hila ikustean, negar egin zion eta bere malkoetatik lortu zen anbarra, horregatik, Faetonen abentura bezalako gertaera ikaragarri batetik, anbarra bezain ederra zen zeozer sortu zen (gauza txar guztiek dute, barnean, zeozer ona).

## Kanpo estekak

* Datuak: Q1119537